b'\n_START_ARTICLE_\nTepanje\n_START_SECTION_\nZgodovina\n_START_PARAGRAPH_\nOb koncu 19. stoletja je v konji\xc5\xa1ko nad\xc5\xbeupnijo in dekanijo spadala tudi tedanja Ob\xc4\x8dina Tepanje, v kateri so bile zdru\xc5\xbeene vasi Tepanje, Perovec, Tepanjski Vrh, Dobrne\xc5\xbe in Ve\xc5\xa1enik. Nekaj hi\xc5\xa1 na drugi strani potoka Oplotnica je spadalo pod \xc5\xbeupnijo Prihova.\n_START_SECTION_\n\xc5\xa0olstvo\n_START_PARAGRAPH_\nV 19. stoletju so vsi otroci iz Tepanja obiskovali petrazredno osnovno \xc5\xa1olo v Konjicah, kar pa je bilo zaradi oddaljenosti te\xc5\xbeavno, pa tudi \xc5\xa1ola je bila prenapolnjena.  Tedanji de\xc5\xbeelni \xc5\xa1olski svet v Gradcu je dovolil gradnjo lastne dvorazredne \xc5\xa1ole, hkrati je bilo sistemizirano eno nadu\xc4\x8diteljsko in eno podu\xc4\x8diteljsko mesto. Leta 1891 so ustanovili krajni \xc5\xa1olski odbor. Novo \xc5\xa1olsko poslopje je bilo zgrajeno do jeseni 1893, slovesno odprta pa je bila \xc5\xa1ola 28.03.1894.'